Komisijos reglamentas (EEB) Nr. 52/82
1982 m. sausio 11 d.
iš dalies keičiantis Reglamentą (EEB) Nr. 2182/77, nustatantį išsamias šaldytos jautienos iš intervencinių atsargų pardavimo perdirbimui Bendrijoje taisykles
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 805/68 dėl bendro galvijienos rinkos organizavimo [1] su paskutiniais pakeitimais, padarytais Graikijos stojimo aktu, ypač į jo 7 straipsnio 3 dalį,
kadangi Komisijos reglamente (EEB) Nr. 2182/77 [2] su paskutiniais pakeitimais, padarytais Reglamentu (EEB) Nr. 983/81 [3], nustatytos išsamios šaldytos jautienos iš intervencinių atsargų pardavimo perdirbimui įgyvendinančios taisyklės; kadangi minėtame reglamente patvirtinti koeficientai nustatyti šaldytos mėsos be kaulų kiekį tam tikrame konservų kiekyje;
kadangi praktika parodė, kad ne dėl operatorių kontrolės stygiaus konservuose, kuriuose yra 20 % ar daugiau, tačiau mažiau nei 40 % mėsos, mėsos kiekis, kurio reikia tam tikriems produktams pagaminti, skiriasi nuo kiekio, gauto pritaikius nustatytą koeficientą; kadangi dėl šios situacijos daugeliui perdirbimo įmonių kyla sunkumų; kadangi dėl to reikėtų leisti taikyti specifines kontrolės procedūras;
kadangi per Galvijienos vadybos komiteto pirmininko nustatytą laikotarpį dar nepateikė nuomonės,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2182/77 1 straipsnio 2 dalis papildoma šia pastraipa:
"Jei mėsos kiekis, kurio reikia priedo I.4 nurodytos rūšies produktui pagaminti, labai skiriasi nuo kiekio, gauto pritaikius šiai rūšiai nustatytą 0,30 koeficientą, pagal administracinės priežiūros sistemą kompetentinga institucija gali pripažinti individualiai nustatytą šaldytos mėsos kiekį, kurio reikia šiam produktui pagaminti, tais atvejais, kai to paprašo šio straipsnio 1 dalyje nurodytas pirkėjas."
2 straipsnis
Šis reglamentas įsigalioja 1982 m. sausio 19 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1982 m. sausio 11 d.